ג'וליס


ג'וליס (בערבית: جولس) היא מועצה מקומית במחוז הצפון בישראל. הוכרזה כמועצה מקומית בשנת 1967. כל תושבי ג'וליס הם דרוזים.

==היסטוריה==
מקור השם כנראה בנומן "יוליוס" שהיה בשימוש על ידי הדיקטטור יוליוס קיסר ושלושת הקיסרים הראשונים של רומא: אוגוסטוס, טיבריוס וקליגולה, דבר אשר מעיד על תקופת הבניה הראשונה מאמצע המאה הראשונה לפנה"ס עד אמצע המאה הראשונה לספירה, או מהמילה "ג'לס" בערבית (جلس) שפירושה "ישב" היות שהיישוב "יושב" על אזור יחסית שטוח ונמוך לעומת ההרים המתנשאים ממזרח ובמיוחד היישוב השכן - ירכא.

בג'וליס התקיים יישוב בתקופת התלמוד ובימי הביניים. לפי תעודות בארכיון הטורקי, במאות ה-14 וה-16 הייתה בג'וליס קהילה יהודית. ב-1388 העתיק סעדיה בן יעקב את "ספר המספיק" מאת תנחום הירושלמי "בעיר ג'ולס דעל מי בורות הסמוכה לעכו, די על שפת הים". לפי יצחק בן-צבי קיומה של קהילה יהודית בתוך כפר חקלאי מובהק שאיננו מרכז מסחרי מעיד כי אנשיה עסקו גם הם בחקלאות.

=== התקופה העות'מאנית ===
היישוב הנוכחי הוקם במאה ה-16.

בשנת 1870, ביקר בג'וליס המטייל והחוקר הצרפתי ויקטור גרן וכתב כי מצא במקום כארבעים בתים, ויושביהם דרוזים. על-פי עתיקות בורות המים ואבני הגזית המשוקעות במספר בתים בכפר, הוא הציע כי הוא שוכן באתרו של יישוב עתיק. בנוסף, הוא ציין כי הכפר מוקף בעשרה דקלים תמירים, ועל גבעה סמוכה מצא וואלי המוקדש לשיח' עלי.<ref></ref>

בשנת 1517 כבש הסולטן סלים הראשון את אזור החלק המזרחי של אגם הים התיכון כולל את ארץ ישראל, עד היום ישנם שרידים ארכאולוגים בכפר ג'ולס וסביבתו מתקופה זו. [https://julis.co.il/%d7%94%d7%99%d7%a1%d7%98%d7%95%d7%a8%d7%99%d7%94/ ברשימות המיסים הטורקיות מהמאה הזו שם המקום הוא Juls.]

=== [https://julis.co.il/%d7%94%d7%99%d7%a1%d7%98%d7%95%d7%a8%d7%99%d7%94/ תחילת המאה ה-18] ===
ג'וליס אז נחשבה לאחת מענקיות ייצור הכותנה באזור, עד כדי כך שמושל עכו באותם זמנים פטר אותם מתשלום המיסים של האימפריה העות'מאנית.

=== תקופת המנדט הבריטי ===
במפקד האוכלוסין של 1922 נמנו בכפר מוסלמי אחד, 3 נוצרים ו-442 דרוזים.

=== התקופה הישראלית ===
מבצע דקל היה אחד ממבצעי צה"ל במלחמת העצמאות, אשר נערך בעיקר נגד צבא ההצלה, מסגרת המבצע צה"ל כבש שטחים נרחבים בגליל, כך שבסיומו היו בידי ישראל הגליל המערבי כולו, כמו גם רובו של הגליל התחתון, בזמן המבצע וכחלק משיתוף הפעולה של הדרוזים עם צה"ל וישראל סוכם עם האנשים [https://julis.co.il/%d7%94%d7%99%d7%a1%d7%98%d7%95%d7%a8%d7%99%d7%94/ בכפר ג'וליס] (כמו גם בשאר [https://julis.co.il/%d7%94%d7%99%d7%a1%d7%98%d7%95%d7%a8%d7%99%d7%94/ הכפרים הדרוזיים]) שהם יישארו בבתים ולא יתערבו.

במסגרת תוכנית החירום הכלכלית של 2003 אוחדה ג'וליס עם שכנותיה, אבו סנאן, יאנוח-ג'ת וירכא לרשות מקומית אחת - גיי"א. תושבי הכפרים התנגדו לאיחוד ופעלו לסיכולו. כעבור כשנה בוטל האיחוד וג'וליס חזרה להיות מועצה מקומית עצמאית.

בג'וליס נמצא קברו של המנהיג הרוחני הקודם של העדה הדרוזית בישראל, השיח' אמין טריף, בבית שבו התגורר.

ג'וליס היא מקום מושבם של מחליפו נכדו השייח' מוואפק טריף שמכהן בתפקיד זה מאז וגר בסמיכות לבית סבו, ושל השייח' נעים כאמל הנו, קאדי בית הדין השרעי הדרוזי בישראל. 

ב-5 בספטמבר 2016 ירה ראש המועצה סלמאן עאמר למוות בקבלן הגינון מוניר נבואני, לאחר שזה תקף אותו. כעבור יומיים הוצת מבנה עמותת "עמירים" בג'וליס ו-30 מבני משפחת עאמר עזבו זמנית את ג'וליס מחשש לנקמת דם. 

בשנת 2018 נבחר בסיבוב השני וסאם נבואני כראש המועצה.

==אוכלוסייה==

==אתרים==
* קבר שיח' עלי פארס
* ביתו וקברו של השיח' אמין טריף שהיה שנים רבות מנהיג העדה הדרוזית במדינת ישראל.
* מכינת קדם-צבאית ארזי הגליל
* גני אל מונא בחצר ביתו של נאג'י עבאס.
* [https://julis.co.il/%d7%9e%d7%a1%d7%a2%d7%93%d7%95%d7%aa/ כיפת הנביא שועייב] 
* [https://julis.co.il/%d7%94%d7%99%d7%a1%d7%98%d7%95%d7%a8%d7%99%d7%94/ גרעין הכפר]
* [https://julis.co.il/%d7%9e%d7%a1%d7%a2%d7%93%d7%95%d7%aa/ עמותת בית המורשת הדרוזית]
* מסלולי שטח בנחל יצהר
* סינגל אופניים יער אחיהוד

== ראשי המועצה ==

{| class="wikitable"
|+
!שם
!תקופת כהונה
!הערות
|-
|ג'מיל נבואני
|1967-1983
|בתוך תקופה זו היו עוד שני ראשי ראשות לתקופות קצרות, שיח' זידאן עאמר ומר סלמאן סלימאו הנו .
|-
|סאלח טריף
|1993–1983
|לימים ח"כ בכנסת ה-12 (עבודה) ושר בלי תיק
|-
|עאדל עאמר
|1993-1998
|
|-
|סלמאן נגיב הנו
|1998-2002
|כיהן ראשון ברוטציה במשך 3.5 שנים
|-
|נביה נבואני
|2002-2003
|כיהן שני ברוטציה במשך 1.5 שנים
|-
|נדים עמאר
|2003-2008
|
|-
|סלמאן מחמד הנו
|2008-2013
|
|-
|סלמאן עאמר
|2013–2016
|ב-5 בספטמבר 2016 נעצר באשמת רצח ובסופו של דבר הורשע בהריגה
|-
|סלים טריף (ממלא מקום)
|2016-2018
|שימש כממלא מקום ראש המועצה בזמן משפט של עאמר
|-
|וסאם נבואני
|2018-2024
|-
|חוסאם כבישי
|2024-מכהן
|}

==קישורים חיצוניים==

* 
*
*
* 

==הערות שוליים==

<gallery>
קובץ:PikiWiki Israel 5035 entrance to el-mona garden.jpg|הכניסה לגן אל מונה
קובץ:PikiWiki Israel 5034 el-mona garden.jpg|גן אל מונה
קובץ:בית אמין טריף בג'וליס.jpg|בית שיח' אמין טריף
</gallery>

*
קטגוריה:ישראל: מועצות מקומיות
קטגוריה:יישובים דרוזיים בישראל
קטגוריה:ישראל: מועצות מקומיות במחוז הצפון
קטגוריה:קהילות ויישובים יהודיים בארץ ישראל בתקופה העות'מאנית
קטגוריה:קהילות ויישובים יהודיים בארץ ישראל שנחרבו בתקופה העות'מאנית